b'\n_START_ARTICLE_\nLuka Pintar (zdravnik)\n_START_SECTION_\n\xc5\xbdivljenje in delo\n_START_PARAGRAPH_\nPintar je leta 1956 diplomiral na MF in 1976 kon\xc4\x8dal podiplomski \xc5\xa1tudij iz medicinske genetike na MF v Zagrebu, ter 1987 postal primarij. Od leta 1957 do 1991 je bil zaposlen na Pediatri\xc4\x8dni kliniki v Ljubljani._NEWLINE_Pintar je prou\xc4\x8deval presnovne bolezni, strupene rastline ter zgodovino slovenske pediatrije. Posvetil se je tudi naravoslovni fotografiji, zlasti cvetnicam in praprotnicam in prejel ve\xc4\x8d nagrad na razstavah naravoslovne fotografije. Skupaj z botanikom T. Wraberjem sta izdala knjigo Ro\xc5\xbee na Slovenskem (COBISS). 2009 je postal \xc4\x8dastni \xc4\x8dlan Prirodoslovnega dru\xc5\xa1tva Slovenije.'